“อาซีฟา”เผย ก.ล.ต.นับ 1 ไฟลิ่งขายหุ้น IPO 150 ล้านหุ้นเข้า SET ใน Q3/58
"อาซีฟา"เผย ก.ล.ต.นับ 1 ไฟลิ่งขายหุ้น IPO 150 ล้านหุ้นเข้า SET ใน Q3/58
25 มิ.ย. 2558

บริษัท อาซีฟา จำกัด (มหาชน) หรือ ASEFA เปิดเผยว่า สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้นับ 1 แบบแสดงรายการข้อมูล(ไฟลิ่ง)ของบริษัทแล้วเมื่อวันที่ 23 มิ.ย.เพื่อเตรียมเสนอขายหุ้นสามัญเพิ่มทุนต่อประชาชนทั่วไปเป็นครั้งแรก(IPO)จำนวน 150 ล้านหุ้น โดยมี บล.ฟินันเซีย ไซรัส เป็นที่ปรึกษาทางการเงิน คาดว่าจะนำหุ้นเข้าซื้อขายในตลาดหลักทรัพย์แห่งประเทศไทย(SET)ได้ราวไตรมาส 3/58
ทั้งนี้ อาซีฟา ประกอบธุรกิจผลิต จัดจำหน่าย และติดตั้งผลิตภัณฑ์กระจายและส่งจ่ายไฟฟ้า สวิตซ์บอร์ดไฟฟ้า รางสายไฟ โคมไฟ และระบบส่องสว่าง งานบริการวิศวกรรมที่เกี่ยวข้อง และงานบริการหลังการขายครบวงจร